Convair F-106 Delta Dart

**Convair F-106 Delta Dart** bolo prepadové stíhacie lietadlo do každého počasia navrhnuté a vyrábané americkým výrobcom lietadiel Convair. Pôvodne sa označovalo ako F-102B, no bolo premenované na F-106, pretože malo rozsiahle konštrukčné zmeny a výkonnejší motor.

## Vývoj
Oneskorenie pri zavádzaní typu F-102 do služby spôsobilo, že velenie US Air Force sústredilo svoju pozornosť na ďalšiu verziu (spočiatku označenú F-102B), určenú na splnenie ich požiadaviek na nové prepadové stíhacie lietadlo. Výsledkom bol vznik stroja F-106 Delta Dart s motorom J75 a maximálnou rýchlosťou M = 2,3. Lietadlo malo byť vyzbrojené raketou Douglas AIR-2A Genie alebo alternatívnou raketou AIR-2B Super Genie s jadrovou hlavicou, ako aj raketami Hughes AIM-4F/G Falcon typu vzduch-vzduch. Ťažkosti s palebným systémom lietajúcich striel Hughes MA-1 viedli najskôr k zastaveniu projektu, ktorý sa napokon, predsa len realizoval. Produkcia dosiahla 277 jednomiestnych F-106A a 63 dvojmiestnych lietadiel na bojový a strelecký výcvik, než bola výroba v roku 1960 definitívne zastavená. F-106 prvýkrát  vzlietol 26. decembra 1956 a dodávky pre letectvo US Air Force začali v júli 1959.

## Operačná služba
K operačným jednotkám sa prvé kusy F-106 dostali v máji roku 1959, prvou jednotkou s F-106 sa stala 539. FIS. V tom istom roku 15. decembra vytvoril major Joseph W. Rogers nový svetový rýchlostný rekord s F-106A, keď nad základňou Edwards dosiahol rýchlosť 2455,736 km/h.

Jednotka 498. FIS na Geiger AFB v štáte Washington sa potom stala prvou operačnou jednotkou so strojmi Delta Dart. Postupne ich používala 21. peruť USAF a 6. peruť americkej národnej gardy.

## Varianty
náhľad|Dvojmiestny cvičný F-106B (57-2514, 119th FIS, 177th FIG, New Jersey ANG)

* **F-102B:** Pôvodné označenie lietadla F-106A.

* **F-106A:** Jednomiestny záchytný stíhač pre každé počasie.
* **F-106B:** Dvojmiestna cvičná verzia. Pôvodne bola označená TF-106A.
* **NF-106B:** Označenie pre dva stroje F-106B dočasne použité NASA ako pokusné pre výskum počasia a bleskov.
* **F-106C:** Nerealizované, iba dva prototypy boli prestavané z verzie F-106A. Variant mal mať zdokonalený trup, nový radar a výkonnejší motor.
* **F-106D:** Nerealizované
* **F-106E:** Nerealizované
* **F-106F:** Nerealizované
* **F-106X:** Nerealizované, iba maketa

## Špecifikácia (F-106A
náhľad|291x291bod|Nákres lietadla F-106A
* **Osádka:** 1  
* **Rozpätie:** 11,67 m
* **Dĺžka:** 21,55 m
* **Výška:** 6,19 m
* **Nosná plocha:** 61,52 m²
* **Hmotnosť prázdneho lietadla:** 11 029 kg
* **Vzletová hmotnosť:** 14 280 kg
* **Max. vzletová hmotnosť:** 17 779 kg
* **Profil krídla:** NACA 0004-65 mod root and tip
* **Štíhlosť krídla:** 2,1
* **Plošné zaťaženie:** 255 kg/m²
* **Pomer ťahu k hmotnosti:** 0,71
* **Pohonná jednotka:** 1× prúdový motor Pratt & Whitney J75-17 s prídavným spaľovaním
** **Ťah pohonnej jednotky:** 109 kN[náhľad|225x225bod|Vzduchová brzda a tryska [Prúdový motor|motora.]]

### Výkony

* **Maximálna rýchlosť:** 2455 km/h
* **Dostup:** 17 374 m
* **Stúpavosť:** 202 m/s
* **Dolet:** 2897 km
* **Maximálny dolet:** 4345 km
[náhľad|226x226bod|Convair F-106 A Delta Dart odpaľujúci [Raketa (zbraň)|raketu Genie.]]

### Výzbroj
* 1 × šesťhlavňový rotačný kanón M61 Vulcan kalibru 20 mm
* 4 × raketa AIM-4 Falcon , zvyčajne 2× AIM-4F a 2× AIM-4G, plus 1× AIR-2A Genie s jadrovou hlavicou

## Galéria

Súbor:F-106A 102FIW Tu95D CapeCod 1982.jpeg|Tu-95 odprevádzaný F-106A (57-2494) zo 102nd FIW, Otis AFB.
Súbor:Delta-Dart-DF-ST-85-09772.JPEG|Spodok lietadla F-106A.


## Referencie

## Iné projekty

## Zdroj

Kategória:Lietadlá Convair
Kategória:Stíhacie lietadlá USA
Kategória:Stíhacie lietadlá 50., 60. a 70. rokov